забавни моменти за Чапай и Петка
Казали на Чапаев, че в Япония владеели някакво секретно бойно изкуство - карате, което им давало неимоверни предимства в ръкопашните боеве.
Зачудил се Васька дурачок какво ли е това, па току привикал Петка и му наредил:
- 'Начиии, заминаваш за Япония! Доде не научиш карате - да се не връщаш.
Па му разписал билета за направлението. Само след две седмици Петка се върнал.
- Ко стаа ве?! - изумил се командирът му - ноо бързо, таковата... научи ли нещо?
- Тъй верно, 'Силий Иванич! - бодро отрапортувал подчиненият - сичко научих!
- Ми я покажи, да видим какво е това!
Петка се поизвъртял, пипнал една права лопата, която някой неблагоразумно бил оставил зад него и със завъртане отмерено я стоварил върху клетата чапаева кратуна.
След час-час и нещо, Чапаев се свестил и креснал:
- Ко й туй ве, що ма млатна?!
- Ми карате! - отвърнал Петка - така удрят японците, само че - с ръка!